Cartagena (Kolumbija)
<s>Cartagena službeno Cartagena de Indias je općina od 1,028,736 stanovnika i grad od 876,885 st. na sjeveroistoku Kolumbije u Departmanu Bolivar, čiji je administrativni centar.</s>

<s>Geografija</s>

<s>Cartagena se nalazi na sjevernom kraju istoimenog zaljeva Karipskog mora.</s>

<s>Historijski centar okružen bedemima, u kom se nalazi utvrda San Felipe de Barajas iz 17. vijeka, leži na 
poluotoku i otoku Getsemaní, dok se današnji grad prostire i po otocima Manga i Manzanillo i kopnu ispod brda La Popa.</s>

<s>UNESCO je staru luku sa fortifikacijama i historijski centar uvrstio 1984. na Listu mjesta svjetske baštine u Americi.</s>

<s>Historija 
Cartagenu de Indias je osnovao 1. juna 1533. španjolski konkvistador Pedro de Heredia.</s>

<s>Cartagena je od svog osnivanja i svo vrijeme Vicekraljevstva Nova Granada, bila je jedna od najvažnijih luka Španjolskog kolonijalnog carstva u Americi.</s>

<s>Većina njegove umjetničke i kulturne baštine u historijskom centru potječe iz tog perioda, zahvaljujući njoj danas je poznata turistička destinacija.</s>

<s>Cartagena de Indias je stekla slavu od sredine 16. vijeka, kada su se velike flote jedrenjaka svake godine pristajale u njenoj luci kako bi preuzele zlato i druge proizvode iz Sjeverne i Južne Amerike, kog su zatim u konvoju prevozili do Španjolske.</s>

<s>Grad je postao centar inkvizicije i glavno tržište robova.</s>

<s>Kad se 1811. tadašnja provincija Vicekraljevstva Nova Granada - Cartagena proglasila nezavisnom od Španjolske, uslijedile su godine borbi.</s><s>Nakon što je pao u španjolske ruke od 1815. do 1821., grad su ponovno zauzele snage Simona Bolivara.</s><s>Na samom početku kolubijske nezavisnosti Cartagena je nastavila biti vodeća luka, ali je vremenom posustala zbog loših prometnih veza sa unutrašnjošću.</s><s>Cartagena je od 1827. univerzitetski centar, tad je počeo sa radom Univerzitet Cartagena.</s>

<s>Zbog tog joj se 1840-ih smanjio broj stanovnika a i trgovina je zapala u krizu.</s><s>Vjerojatno najznačajniji faktor u revitalizaciji Cartagene bilo je otvaranje naftih polja u dolini rijeke Magdalene nakon 1917.</s><s>Dovršetak naftovoda od Barrancabermeje do Bahía de Cartagene 1926. i izgradnja rafinerije nafte pomogli su da luka postane glavna za transport nafte, iz koje se pored nje 
izvozi i platina, kava druga roba.</s>

<s>Grad je tokom 20. vijeka doživio ponovni rast i danas je peti najveći grad Kolumbije.</s>

<s>Dan kad je Cartagena proglasila nezavisnost - 11. novembar, danas nacionalni praznik u Kolumbiji, koji se u samom gradu slavi četiri dana kao - "Fiestas de Independencia".</s>

<s>Znamenitosti</s>

<s>Cartagena zbog svog strateškog položaja ima najveće fortifikacije u Južnoj Americi.</s><s>Ona je izvrsan primjer vojne arhitekture 16., 17. i 
18. vijeka.</s><s>Luka u Cartageni je zajedno s Havanom i San Juan, bila ključna u Zapadnoj Indiji.</s>

<s>Cartagena je nekoliko vijekova bila žarište sukoba između vodećih evropskih sila koje su se borile za kontrolu nad "Novim svijetom".</s>

<s>Fortifikacije su izgradili Španjolci 1586., nakon tog su ojačane i proširene do današnjih dimenzija tokom 18. vijeka, potpuno iskorištavajući prirodnu konfiguraciju koju nude brojni zaljevski kanali i tjesnaci.</s>

<s>U početku se sistem sastojao od bedema oko grada i luke San Matías, i bedema na ulazu u tjesnac Bocagrande i toranj San Felipe del Boquerón.</s>

<s>Kasnije su na svim prirodnim prijelazima do luke podignute fortifikacije; San Luis i San José, San Fernando, San Rafael i Santa Bárbara na Bocachici (jugozapadnom tjesnacu); Santa Cruz, San Juan de Manzanillo i San Sebastián de Pastelillo unutar zaljeva, i moćni Castillo San Felipe de Barajas na stijeni koja dominira gradom na istoku i štiti pristup prevlaci Cabrero.</s>

<s>Unutar sigurnosti gradskih bedema nalaze se tri historijska kvarta; 
 Centro u kom se nalazi katedrala, samostan San Pedro Claver, palače inkvizicije i državne administracije i brojne rezidencije bogataša; 
 San Diego (ili Santo Toribio), kvart u kom su živjeli trgovci i zanatlije srednje klase i 
 Getsemaní, kvart u kom su živjeli radnici i robovi.</s>

<s>Privreda i transport</s>

<s>Današnja Cartagena je industrijski grad u kom se proizvodi šećer, duhan i cigarete, kozmetika, tekstil, gnojivo i 
artikli od kože.</s>

<s>Za ekonomiju grada pored luke, danas i turizam ima sve veći značaj.</s>

<s>Grad ima veliki Internacionalni aerodrom Rafael Núñez (ICAO: SKCG, IATA: CTG).</s>

<s>Izvori</s>

<s>Vanjske veze</s>

<s>Alcaldía Distrital de Cartagena de Indias (Službene stranice grada)</s>

<s>Gradovi u Kolumbiji
Svjetska baština u Kolumbiji</s>

